open-index/open-wikipedia-markdown huggingface dataset:
Casco

O termo **Casco** pode referirse a:

***Casco**, parte da indumentaria destinada a cubrir e protexer a cabeza:
****Casco de Leiro**, peza de ouro da idade de bronce, atopada en Leiro;
****Casco Coolus**, casco militar empregado no Imperio Romano;
****Casco de Montefortino**, casco militar empregado na Imperio Romano.
***Casco**, unlla do terceiro dedo nos équidos ou as dúas uñas da última falanxe do terceiro e cuarto dedo de ungulados coma o boi;
***Casco**, corpo dunha embarcación formado pola quilla e os costados.

Como topónimo, pode referirse a:

;En Galiza
***Casco**, lugar da parroquia de Toutón, no concello de Mondariz;
***O Casco**, lugar da parroquia de Fornelos, no concello de Salvaterra de Miño;
***O Casco**, lugar da parroquia de Leirado, no concello de Salvaterra de Miño;
***Cascortés**, lugar da parroquia de Pombeiro, no concello de Pantón.

;Fóra de Galiza

;Nos Estados Unidos de América
***Casco**, vila do condado de Cumberland, no estado de Maine;
***Casco**, vila no condado de Kewaunee, no estado de Wisconsin;
***Casco**, concello do condado de Allegan, no estado de Míchigan;
***Casco**, concello do condado de St. Clair, no estado de Míchigan.

## Véxase tamén
### Outros artigos
***O Cascón**, lugar da parroquia das Grañas do Sor, no concello de Mañón.
Dragón coreano

Os **dragóns coreanos** (en , *yong*/*ryong*) son criaturas lendarias na mitoloxía e o folclore coreanos. A aparencia do dragón reflicte as súas influencias da súa contraparte, o dragón chinés.

## Dragóns coreanos 
Mentres que a maioría dos dragóns europeos están vinculados a elementos de lume e destrución, os dragóns na mitoloxía coreana son principalmente seres benevolentes relacionados coa auga e a agricultura, a miúdo considerados portadores da choiva e as nubes. Polo tanto, dise que moitos dragóns coreanos viviron nos ríos, lagos e océanos ou mesmo profundas lagoas de montaña.

O símbolo do dragón foi utilizado amplamente, tanto na mitoloxía coreana coma na antiga arte coreana.

Os textos antigos ás veces mencionan ós dragóns como seres de *fala* intelixente, quen de comprender emocións tan complexas como a devoción, a bondade e a gratitude. Unha lenda coreana en particular, fala do gran Rei Munmu, quen no seu leito de morte desexaba converterse nun "Dragón do Mar do Leste co fin de protexer a Corea".

O dragón coreano en moitos aspectos é moi semellante en aparencia ós dragóns da mitoloxía chinesa, vietnamita e xaponesa. Diferénciase do dragón chinés en que desenvolveu unha longa barba.

Moi de cando en vez un dragón pode ser representado como erguendo un orbe coñecido como *yeouiju* (여의주), nome coreano para a mítica xoia chintamani, nas súas garras ou na súa boca. Dicíase que todo o que podía manexar o *yeouiju* sería bendicido coas habilidades da omnipotencia e a creación a vontade, e que só os dragóns de catro dedos eran sabios e o suficientemente potentes para manexar estes orbes, a diferenza dos dragóns menores, de tres dedos.

Do mesmo xeito que na China, o número nove é significativo e auspicioso en Corea, e dise que os dragóns teñen 81 (9×9) escamas nas costas, representando a esencia do *yang*.

## Cocatriz coreana 
A cocatriz coreana é coñecida como *gye-lyong* (계룡/鷄龍), que literalmente significa "pito-dragón"; e non aparecen con tanta frecuencia como os dragóns. Ás veces vense como bestas para tirar dos carros de importantes figuras lendarias ou para os pais dos heroes lendarios. Unha destas lendas consiste na fundación do reino de Silla; cuxa princesa nacera dun ovo de cocatriz. Tamén é a orixe do nome da cidade de Gyeryong na provincia de Chungcheong do Sur.

## Véxase tamén 
### Bibliografía 
*Bates, Roy, *Chinese Dragons*, Oxford University Press, 2002.
*Bates, Roy, *All About Chinese Dragons*, China History Press, 2007.
*'Korean Water and Mountain Spirits', in: Ingersoll, Ernest, et al., (2013). *The Illustrated Book of Dragons and Dragon Lore*. Chiang Mai: Cognoscenti Books. ASIN B00D959PJ0

### Outros artigos 
* Ao Run
Dragón chinés

[miniatura|350px|Detalle dos *[Nove dragóns* de Chen Rong, 1244, Dinastía Song.]]

Os **dragóns chineses** (chinés tradicional: 龍; chinés simplificado: 龙; *pinyin*: Lóng; Wade-Giles: Lung2) son criaturas lendarias da mitoloxía e o folclore chinés. Os dragóns teñen moitas formas animais como tartarugas, peixe, mais son máis comunmente representados como cobras con catro patas. Os dragóns chineses tradicionalmente simbolizan fortes poderes, particularmente control sobre a auga, a pluviosidade, os tifóns e as inundacións. O dragón é tamén un símbolo de poder, forza, e boa sorte para persoas que son dese signo. Con isto, o Emperador da China normalmente utilizou o dragón como símbolo do seu poder imperial e da súa forza.

Na linguaxe diaria chinesa, as persoas excelentes e excepcionais son comparadas cos dragóns, mentres que as persoas incapaces e sen logros compáranse con outras criaturas desprezadas, coma os vermes. Un gran número de proverbios teñen referencias ós dragóns, como "Agardando que o fillo se converta nun dragón" (en ).

## Notas 
## Véxase tamén 
### Outros artigos 
* Ao Run
* Dragón coreano
* Dragón vietnamita
* Dragón xaponés
Distrito de Ochamchira

O **distrito de Ochamchira** (en , en , en ) é un distrito de Abkhazia, unha das repúblicas independentes *de facto* de Xeorxia. Corresponde co distrito epónimo xeorxiano. A súa capital é Ochamchira, a vila homónima.

## Demografía 
Segundo o censo de 2011, tiña unha poboación de 24&nbsp;868 persoas, compostas por:
* Abkhazos (77,7%)
* Xeorxianos (9,5%)
* Armenios (6,6%)
* Rusos (3,9%)
* Ucraínos (0,3%)
* Gregos (0,2%)

## Notas
Distrito de Gulripshi

O **distrito de Gulripshi** (en , en ) é un distrito de Abkhazia, unha das repúblicas independentes *de facto* de Xeorxia. Corresponde co distrito epónimo xeorxiano. A súa capital é Gulripshi, a vila homónima.

## Demografía 
Segundo o censo de 2011, tiña unha poboación de 18&nbsp;032 persoas, compostas por:
* Armenios (46,8%)
* Abkhazos (33,6%)
* Rusos (11,4%)
* Xeorxianos (4,6%)
* Ucraínos (0,9%)
* Gregos (0,7%)

## Notas
Distrito de Gali

O **distrito de Gali** (en , en , en ) é un distrito de Abkhazia. A súa capital é Gali, a vila homónima. O distrito é máis cativo que o epónimo da subdivisión de Xeorxia, xa que unha parte do seu territorio é hoxe parte do distrito de Tkvarcheli, formado polas autoridades abkhazas en 1995.

A poboación do distrito era de 29&nbsp;287 segundo o censo do 2003 levado a cabo Abkhazia, mais a república é cuestionada por diversos observadores internacionais; estimouse nuns 45&nbsp;000 no 2006, malia que as autoridades abkhazas rexeitaron esta cifra alegando que polo menos 65&nbsp;000 volveran ó distrito ese ano.

## Demografía 
Segundo o censo de 2003, a poboación do distrito componse por:
* Xeorxianos (98,7%)
* Rusos (0,5%)
* Abkhazos (0,4%)
* Armenios (0,1%)
* Gregos (0,1%)

## Notas
Distrito de Tkvarcheli

O **distrito de Tkvarcheli** (en , en , en ) é un distrito de Abkhazia, unha das repúblicas independentes *de facto* de Xeorxia. Non ten equivalente con distrito xeorxiano xa que foi creado en 1995 a partir do distrito de Ochamchira e do distrito de Gali, centrado na capital homónima, Tkvarcheli. A poboación do distrito era de 14&nbsp;477 segundo o censo de 2003. No censo de 2011 medrou até os 16&nbsp;012 habitantes.

## Demografía 
Segundo o censo de 2011, tiña unha poboación de 16&nbsp;012 persoas, compostas por:
* Xeorxianos (58,0%)
* Abkhazos (32,0%)
* Mingrelianos (4,4%)
* Rusos (3,4%)
* Ucraínos (0,4%)
* Armenios (0,3%)
* Gregos (0,1%)

## Notas
Distrito de Sukhumi

O **distrito de Sukhumi** (en , en , en ) é un distrito de Abkhazia, unha das repúblicas independentes *de facto* de Xeorxia. Corresponde co distrito epónimo xeorxiano. A súa capital é Sukhumi, a cidade homónima, que tamén é a capital de toda a república. O distrito ten unha poboación de 11&nbsp;531 persoas segundo o censo de 2011. A cidade de Sukhumi é unha entidade administrativa separada con máis 60&nbsp;000 habitantes.

## Demografía 
Segundo o censo de 2011, tiña unha poboación de 11&nbsp;531 persoas, compostas por:
* Armenios (56,1%)
* Abkhazos (30,4%)
* Rusos (7,5%)
* Xeorxianos (2,0%)
* Ucraínos (0,5%)

## Notas
Bimba Bosé

**Eleonora Salvatore González-Lucas**, nada en Roma (Italia) o 1 de outubro de 1975 e finada en Madrid o 23 de xaneiro de 2017, foi unha modelo, deseñora e cantante española máis coñecida como **Bimba Bosé**. O seu nome artístico significa *nena* en italiano.

## Biografía 
Filla de Lucía González Bosé e o seu primeiro marido, Alessandro Salvatore, neta materna do toureiro Luis Miguel González Lucas "Dominguín" e da actriz Lucia Bosè.

Tiña seis irmáns: polo lado paterno, a Olfo Bosé, Alessandro, Francesca e Alfonso Salvatore; polo lado materno, a Jara e Lucía Tristancho. Era sobriña do cantante Miguel Bosé.

Estivo casada, dende o 3 de xuño de 2006 até comezos do ano 2013, co realizador e músico Diego Postigo con quen tivo dúas fillas: Dora e June Postigo Salvatore.

No 2014, Bimba Bosé foi operada dun cancro no peito esquerdo. En xuño de 2016 confirmou á revista *Lecturas* que tiña "metástase en ósos, fígado e cerebro" e que seguía en tratamento.  Faleceu o 23 de xaneiro de 2017 no Hospital Universitario Ramón y Cajal de Madrid.

## Notas
ISO 3166-1 alfa-3

A marcación **ISO 3166-1 alfa-3**&nbsp;refírese a un código de países comporto de&nbsp;tres letras definido en ISO 3166-1, parte da estándar ISO 3166 publicado pola Organización Internacional para a Estandarización (ISO), para representar países, territorios dependentes e zonas de especial interese xeográfico. Permítese así unha asociación visual entre os códigos e o respectivos nomes dos países mellor ca o modelo de dúas letras do estándar alpha-2 (o terceiro conxunto de códigos é o ISO 3166-1 numérico e, polo tanto, non ofrece asociación visual ningunha). Estes conxuntos&nbsp;foron incluídos inicialmente como parte do ISO 3166, na súa primeira edición, de 1974.

## Usos e aplicacións 
Os códigos ISO 3166-1 alfa-3 son utilizados de modo máis relevante no estándar ISO/IEC 7501-1 para pasaportes lexibles por máquinas, conforme estandarización da&nbsp;Organización de Aviación Civil Internacional, cun número de códigos adicionais para pasaportes especiais. Algúns destes códigos áchanse actualmente reservado e non utilizado no presente&nbsp;en 3166-1.

As Nacións Unidas usan unha combinación dos ISO 3166-1 alfa-2 e alfa-3, mailos códigos que existían antes da creación do ISO 3166, para os&nbsp;códigos de rexistro de vehículos internacionais, que son os códigos utilizados para identificar o país emisor do rexistro dun vehículo. Algúns destes códigos áchanse&nbsp;reservados por tempo indeterminado no ISO 3166-1.
Boy Hayje

**Johan "Boy" Hayje**, nado o 3 de maio de 1949 en Ámsterdam, é un expiloto de carreiras dos Países Baixos. Participou en sete Grandes Premios de Fórmula Un, debutou o 29 de agosto de 1976. Non anotou ningún punto de campionato.

Despois dun tempo pasou a competir con coches berlina e gañou o campionato holandés da Fórmula Ford, Hayje competiu en Fórmula 5000 e Fórmula 3. Pilotou un Penske privado no Gran Premio de casa en , antes dun período difícil na Fórmula Un o ano seguinte pilotando un March para RAM Racing.

Unha vez que terminou a súa carreira na Fórmula Un, Hayje correu no campionato de Europa Renault 5 Turbo.

## Rexistro de carreiras 
### Resultados completos do Campionato de Europa F5000 
(key) (Nota: os resultados mostrados en **letra grosa** indican pole position, os resultados en *cursiva* indican volta rápida)

### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

### Resultados completos nas Shellsport International Series
(clave) (nota: resultados en **letra grosa** indican pole position resultados en *cursiva* indican volta rápida)

### Resultados completos no campionato de Europa de Fórmula 2
(clave) (Carreiras en **letra grosa** indican pole position, carreiras en *cursiva* indican volta rápida)

### Resultados completos no Campionato do Reino Unido de Fórmula 1
(clave) (nota: resultados en **letra grosa** indican pole position, resultados en *cursiva* indican volta rápida)

### Resultados completos nas 24 Horas de Le Mans
## Véxase tamén 
### Ligazóns externas 
*Profile at grandprix.com
Hospital Universitario Ramón y Cajal

O **Hospital Universitario Ramón y Cajal** é un hospital da cidade de Madrid que foi inaugurado en outubro de 1977 polo entón ministro de Sanidade Enrique Sánchez de León (pertencente a UCD).

## Historia 
Este centro sanitario foi a culminación da petición do xenro de Francisco Franco, o Dr. Cristóbal Martínez-Bordiú (casado con Carmen Franco, filla do ditador) cirurxián cardíaco. Con todo tras a morte de Franco e a súa posterior apertura, o centro que fora creado como centro de especialidades cirúrxicas, e non como hospital, modificou a súa función.

Na actualidade é un gran hospital terciario, que dá servizo ao Área Sanitaria Leste da Comunidade de Madrid (con todas as especialidades excepto Obstetricia, pola súa proximidade ao Hospital Universitario La Paz, que conta cunha inmensa Maternidade) e que ten como diferenza primordial o que, desde a súa creación, conte cun departamento de investigación composto por catro servizos: Bioquímica, Neurobioloxía, Histoloxía e Bioelectromagnetismo.

## Docencia 
Como hospital universitario está adscrito á Universidade de Alcalá, xunto ao Hospital Universitario Príncipe de Asturias, ao Hospital Universitario de Guadalaxara e ao Hospital Central da Defensa Gómez Ulla.

## Servizos sanitarios 
No Ramón y Cajal está a unidade de trastornos de identidade de xénero da Comunidade de Madrid. A UTIG está formada por un equipo multidisciplinar de profesionais (endocrinológos, psiquiatras, psicólogos clínicos, xinecólogos, urólogos, cirurxiáns plásticos e otorrinolaringólogos, entre outros) e é unha unidade especializada en Persoas Transxénero e persoas Transexuais.

## Notas 
## Véxase tamén 
### Ligazóns externas 
*Sitio web
RD-8

**RD-8** é a designación dun tipo de motor foguete utilizado para control de actitude na segunda etapa do foguete Zenit. Tamén é coñecido como **11D513**.

## Características 
Os motores RD-8 foron deseñados pola oficina de deseño de Yuzhnoye e funcionan alimentados por osíxeno líquido e queroseno. Teñen un pulo de 78,40 kN e úsanse para o control de actitude na segunda etapa do foguete Zenit.

## Notas 
## Véxase tamén 
### Bibliografía 
*

### Outros artigos 
*Zenit
Marie Taglioni

**Marie Taglioni**, nada en Estocolmo (Suecia) o 23 de abril de 1804 e finada en Marsella (Francia) o 22 de abril de 1884, foi unha bailarina italo-sueca do ballet romántico e unha figura central na historia da danza en Europa.

## Traxectoria 
Marie Taglioni naceu na cidade sueca de Estocolmo o 23 de abril de 1804, fixa de Filippo Taglioni e Sophie Karsten, que tiveron outro fillo, Paul, que chegou a ser tamén bailarín e coreógrafo e foi parella de Marie nalgunhas das súas representacións. Seu pai foi un coñecido bailarín e coreógrafo, que no momento no que naceu Marie era bailarín e mestre na Kungliga Operan (Ópera Real de Estocolmo).

Recibiu leccións de ballet do seu pai e debutou en Viena en 1822 nun ballet coreografado polo seu pai, ''La Reception d'une jeune nymphe a la tour de Terpsichore'', no que a súa futura rival Fanny Elssler bailou no corpo de baile.

Logo de retirarse da danza, Marie Taglioni foi vivir ás beiras do lago Como (Italia), e na década de 1870 trasladouse a Londres, onde ensinou danza a nenos e mulleres da alta sociedade.

A pesar da súa temperá fama, Marie Taglioni morreu na pobreza en Marsella aos 79 anos. Cincuenta anos despois de morrer, o seu corpo foi trasladado a París. A pesar de que hai un sepulcro que leva o seu nome no cemiterio de Montmartre, onde bailaríns de todo o mundo lle renden tributo, en 2007 revelouse que a tumba non pertencía a ela senón á súa nai Sophia Taglioni, e que en realidade Marie está enterrada no cemiterio de Père-Lachaise, en París, baixo o nome de quen fora o seu exmarido, o Comte Gilbert de Des Voisins.

## Notas 
## Véxase tamén
Universidade de Alcalá

A **Universidade de Alcalá** (**UAH**, en castelán: *Universidad de Alcalá*) é unha universidade pública española con sede en Alcalá de Henares, na Comunidade de Madrid. Tamén ten campus en Guadalaxara.

As súas orixes atópanse na histórica universidade de Alcalá, a Universidade Cisneriana, fundada polo Cardeal Cisneros en 1499. A universidade pechouse en 1836 e os seus estudos trasladáronse a Madrid. A actual universidade de Alcalá fundouse en 1977.
thumb|left|José Vicente Saz Pérez (Reitor da Universidade de Alcalá, 2018).
thumb|left|Paraninfo da Universidade de Alcalá. .

## Centros 
* Escola de Arquitectura
* Escola Politécnica Superior
* Facultade de Bioloxía, Ciencias Ambientais e Química
* Facultade de Ciencias Económicas, Empresariais e Turismo
* Facultade de Dereito
* Facultade de Educación
* Facultade de Farmacia
* Facultade de Filosofía e Letras
* Facultade de Medicina e Ciencias da Saúde

## Véxase tamén 
* Lista de universidades de España

### Ligazóns externas 
* Sitio web oficial
RD-275

**RD-275** é a designación dun tipo de motor foguete utilizado na primeira etapa do foguete Proton.

## Características 
Os motores RD-275 foron deseñados pola oficina de deseño de Glushko a partir dos motores RD-253 utilizados orixinalmente nos foguetes Proton. Entre as varias melloras, son máis potentes que os orixinais e foron usados entre 1987 e 2007, cando foron substituídos por un modelo actualizado, o RD-276. Teñen un pulo de 1745,0 kN.

## Notas 
## Véxase tamén 
### Bibliografía 
*

### Outros artigos 
*RD-253
*RD-276
*Proton
Alcalá

**Alcalá** é un topónimo castelán que provén do árabe *al-qala`a* (القلعة) significa literalmente "o castelo". Pode referirse a:

## Topónimo 
### España 
***Alcalá de Henares**, na Comunidade de Madrid.
***Alcalà de Xivert**, na provincia de Castelló.
***Alcalá de Ebro**, na provincia de Zaragoza.
***Alcalá de Guadaíra**, na provincia de Sevilla.
***Alcalá de Gurrea**, na provincia de Huesca.
***Alcalá de Moncayo**, na provincia de Zaragoza.
***Alcalá del Júcar**, na provincia de Albacete.
***Alcalá del Río**, na provincia de Sevilla.
***Alcalá del Valle**, na provincia de Cádiz.
***Alcalá de la Selva**, na provincia de Teruel.
***Alcalá de la Vega**, na provincia de Cuenca
***Alcalá de los Gazules**, na provincia de Cádiz.
***Alcalá la Real**, na provincia de Xaén.
***Alcalá**, pedanía do concello de Guía de Isora, na illa de Tenerife.

### Colombia 
***Alcalá**, no Valle del Cauca.

### Filipinas 
***Alcalá**, na provincia de Cagayán.
***Alcalá de Pangasinán**, na provincia de Pangasinán.

## Apelido 
* **Niceto Alcalá-Zamora**, primeiro presidente da Segunda República Española.

## Outros 
* **Calle de Alcalá**, en Madrid.
* **Porta de Alcalá**, en Madrid.
* **Castelo de Alcalá la Vieja**, en Alcalá de Henares. 
* **Comarca de Alcalá**, na Comunidade de Madrid.
* **Universidade de Alcalá (histórica)**, fundada en 1499, unha das máis importantes en España entre os séculos XVI e XIX.
* **Universidade de Alcalá**, fundada en 1977.
Pulsaciones

***Pulsaciones*** é unha serie de televisión española de suspense, producida por Globomedia para Antena 3. Estreouse o 10 de xaneiro de 2017. Foi seleccionada pola axencia The WIT entre as ficcións internacionais máis destacadas do MIPTV Media Market de 2016.

## Sinopse 
Narra a perigosa investigación que levará a cabo Álex (Pablo Derqui), un neurocirurxián que se verá obrigado a resolver as causas que rodean á misteriosa morte dun xornalista de investigación, Rodrigo (Juan Diego Botto), cuxo corazón acabará salvando a vida do médico. De súpeto, Álex experimentará no seu corpo e como propias, vivencias, recordos e fantasías do seu doante, tras serlle transplantado o órgano. Nas súas pescudas, o neurocirurxián estará acompañado por Lara (Meritxell Calvo), unha nova xornalista que poñerá todo o seu empeño en descubrir que se esconde tras a morte do que foi o seu mentor e amigo.

## Personaxes 
* Pablo Derqui é Álex Puga.
* Leonor Watling é Blanca Jiménez.
* Ingrid Rubio é Marian Gala.
* Meritxell Calvo é Lara Valle.
* Juan Diego Botto é Rodrigo Ugarte.
* Antonio Gil é Santiago Ariza.
* Alberto Berzal é Héctor.
* Carolina Lapausa é Olga.
* Fernando Sansegundo é Lorenzo Meyer.
* Javier Lara é Carlos Meyer.
* Manel Dueso é César.
* Nacho Marraco é Guzmán.
* José Pedro Carrión é Gabriel Escudero.
* Ana Marzoa é Gloria.
* Cristina Marcos é Amalia Sigüenza.

## Notas 
## Véxase tamén 
### Ligazóns externas 
*Sitio web oficial
Sé quién eres (serie de televisión)

:*Non confundir co filme **Sé quién eres** do ano 2000, dirixido por Patricia Ferreira Mañá.*

***Sé quién eres*** é unha serie de televisión española creada polo director Pau Freixas. Está producida por Mediaset España para Telecinco e foi estreada o 16 de xaneiro de 2017. Está protagonizada por Blanca Portillo, Francesc Garrido, Carles Francino, Eva Santolaria e Aida Folch entre outros.

## Sinopse 
A trama céntrase no personaxe de Juan Elías (Francesc Garrido), avogado de prestixio, que tras o que parece ser un accidente, perdeu totalmente a memoria. Coa axuda da súa esposa, a xuíza Alicia Castro (Blanca Portillo), tenta recompoñer os feitos acaecidos, ao atoparse o coche accidentado. A historia adquire unha tinguidura máis sombría ao atoparse no vehículo sangre de Ana Saura (Susana Abaitua), a sobriña do matrimonio desaparecida desde hai días. O pai desta, Ramón (Nancho Novo), reitor de universidade, tratará de demostrar que Elías acabou coa vida da nova.

## Personaxes 
* Francesc Garrido é Juan Elías.
* Blanca Portillo é Alicia Castro.
* Aida Folch é Eva Durán.
* Carles Francino é David Vila.
* Antonio Dechent é Ricardo Heredia.
* Nancho Novo é Ramón Saura.
* Eva Santolaria é Marta Hess.
* Mar Sodupe é Silvia Castro.
* Susana Abaitua é Ana Saura Castro.
* Martiño Rivas é Marc Castro.
* Àlex Monner é Pol Elías Castro.
* Noa Fontanals é Julieta Elías Castro.
* Pepón Nieto é Alberto Giralt.
* Blanca Apilánez é a xuíza Muñoz.
* Montse Germán é Susana Martín.
* Montserrat Carulla é a avoa de Eva.

## Notas 
## Véxase tamén 
### Ligazóns externas 
*Sitio web oficial
Vasyl Kravets

**Vasyl Ruslanovych Kravets** (en ucraíno: Василь Русланович Кравець), nado o 20 de agosto de 1997 en Lviv, é un futbolista profesional ucraíno da canteira do FC Karpaty Lviv.
## Traxectoria 
Nado Lviv, Kravets é froito do sistema de canteira do FC Karpaty Lviv, principal club da súa cidade natal. O seu primeiro adestrador foi Vasyl Leskiv. Debutou co primeiro como substituto na segunda metade nun partido da Premier Liha (máxima categoría do fútbol ucraíno) ante o FC Chornomorets Odesa o 10 de maio de 2015 in Ukrainian Premier League. A nivel internacional xogou en todas as categorías da selección do seu país.

### Clubs 
## Notas
Anhui

**Anhui** (en ; pinyin: Ānhuī) é unha provincia da República Popular da China, que se atopa na rexión leste do país. Atópase ó longo das concas dos ríos Yangtzé e Huai, bordea Jiangsu polo leste, Zhejiang polo sueste, Jiangxi polo sur, Hubei polo suroeste, Henan polo noroeste e Shandong polo norte. A capital da provincia é Hefei.

## Notas 
## Véxase tamén 
### Ligazóns externas 
* Goberno provincial de Anhui
Demòcrates de Catalunya

**Demòcrates de Catalunya** (**DC**, en galego: *Demócratas de Cataluña*) é un partido político catalán fundado en 2015 a partir dunha escisión de Unió Democràtica de Catalunya (UDC). Ten unha ideoloxía democristiá e independentista.

O grupo que formaría Demòcrates de Catalunya decidiu escindirse de UDC tras a ruptura protagonizada entre este e Convergència Democràtica de Catalunya (CDC), que durante 35 anos coexistiran xuntos a través da marca Convergència i Unió (CiU). Os seus principais impulsores son Antoni Castellà, Núria de Gispert e Joan Rigol.

Pouco despois da súa fundación, o novo partido uniuse á alianza independentista Junts pel Sí que concorreu ás eleccións ao Parlamento de Cataluña de setembro de 2015.

Para as eleccións xerais de España de 2015 concorreu baixo a denominación Democràcia i Llibertat. O 13 de maio de 2016, Demòcrates de Catalunya anunciou que non se presentaría ás eleccións xerais do 26 de xuño, finalizando deste xeito a coalición con CDC.

## Notas 
## Véxase tamén 
### Ligazóns externas 
*Sitio web oficial
FC Karpaty Lviv

O **Football Club Karpaty Lviv** (en ucraíno: Футбольний клуб "Карпати" Львів [kɐr'pɑtɪ lʲviw]) é un equipo de fútbol profesional da cidade de Lviv, Ucraína. Fundouse o 18 de xaneiro de 1963 e xoga os seus partidos como local no Stadio Ucraina, con capacidade para 28.051 espectadores. Actualmente forma parte da Persha Liha, segunda categoría do fútbol do país. O seu maior éxito deportivo foi a consecución da Copa da Unión Soviética en 1969.

## Véxase tamén 
### Ligazóns externas 
* Sitio web oficial do club 
* Páxina oficial do club
Estación de León-Norte

A **Estación do Norte** de León, inaugurada o 23 de agosto de 1863 atópase xunto ao río Bernesga, na rúa Astorga. Nas súas inmediacións atópanse servizos públicos de primeira orde como os xulgados, a estación de bombeiros ou a estación de autobuses.

Após a inauguración da nova estación provisional o 18 de marzo de 2011 quedou en desuso, á espera dunhas obras de soterramento e adaptación á Alta Velocidade, que permitan a súa reapertura.

## Véxase tamén 
### Outros artigos 
* Estación de León
### Ligazóns externas 
* Estación de León na web de Adif
Estación de Padrón-Barbanza

**Padrón-Barbanza** é unha estación ferroviaria de Adif situada no lugar da Escravitude, no concello de Padrón, provincia da Coruña. Ten servizos de media distancia.

## Situación ferroviaria 
Atópase no eixe atlántico de alta velocidade e substitúe á antiga estación da Escravitude, situada na liña de ferrocarril vella.

## A estación 
### Reaccións 
A entrada en funcionamento da nova vía de tren entre A Coruña e Vigo comportou a modificación de horarios en estacións intermedias, como as Padrón e a de Pontecesures, que dan servizo aos trens rexionais. Debido a isto, usuarios habituais dos trens deste servizo queixáronse da supresión do tren que pasaba por ambas as estacións sobre as sete e media da mañá e que agora o fai a esa hora, pero desde a nova estación Padrón-Barbanza.Este tren era moi usado por persoas que traballan como funcionarios en Santiago e por estudantes na mesma cidade. Agora, o tren de proximide pasa polas antigas estacións de Pontecesures e Padrón ás oito da mañá e, para algúns, é demasiado tarde, co que se vén obrigados a coller o coche e conducir até A Escravitude se queren subir ao tren das sete e media da mañá.A día de hoxe, pola estación Padrón-Barbanza paran tres trens diarios en cada sentido.

## Servizos ferroviarios 
### Media distancia 
Consultar horarios actualizados en: Renfe Viajeros

## Notas 
## Véxase tamén 
### Outros artigos 
* Eixe atlántico de alta velocidade
Isidro Baldenegro

**Isidro Baldenegro López**, nado en 1966 e finado o 15 de xaneiro de 2017, foi un histórico líder ecoloxista mexicano indíxena tarahumara en Serra Madre Occidental e un activista ambiental que loitou contra a talla irregular na súa rexión. Foi asasinado o 15 de xaneiro de 2017.    

## Traxectoria 
Baldenegro creceu na súa terra ancestral nas montañas de Serra Madre, unha rexión coñecida pola súa biodiversidade. O seu pai foi asasinado en 1986 despois de que denunciase unha posición contra a talla e Isidro foi testemuña.  Isidro Baldenegro tiña só 20 anos cando tomou a testemuña da súa loita e con ela o alto prezo de ser ambientalista nun dos países máis perigosos do mundo para esa misión. Converteuse nun dos activistas indíxenas máis recoñecidos en América Latina loitando para a preservación dos bosques de piñeiro e carballo da Serra Madre Occidental.

## Asasinato 
Baldenegro foi asasinado o 15 de xaneiro de 2017. O corpo de Baldenegro recibiu até seis impactos de bala, segundo as autoridades. Pouco antes da súa morte buscou refuxio na casa dun tío nunha comunidade tarahumara ó norte de Chihuahua nunha casa remota da serra. Recibira numerosas ameazas. O domingo 15 de xaneiro pola tarde un home de 25 anos —a quen posiblemente coñecía a vítima— sacou unha arma, disparou e fuxiu. A Fiscalía estatal anunciaou que teñen "plenamente identificado" ó agresor, pero non quixeron ofrecer máis información sobre o caso.

## Notas
Sa Talaiassa

250px|miniatura|Vista dende o cumio en dirección noroeste.
**Sa Talaiassa**, tamén coñecido como **sa Talaia** ou **sa Talaia de Sant Josep**, é o monte máis elevado da illa de Eivisa, nas Illas Baleares, con 475 metros de altitude. Atópase na zona suroeste da illa, no concello de Sant Josep de sa Talaia.

Presenta unha orientación suroeste-nordés, como todas as montañas de Eivisa e Mallorca. É relativamente plano no cumio, ao que se pode acceder por estrada. Hai nel un dos repetidores de sinais de televisión da illa. O 7 de xaneiro de 1972 un avión de Iberia que cubría a ruta entre Madrid e Eivisa estrelouse no monte, causando 104 mortos, a totalidade dos seus pasaxeiros e tripulación.
89ª edición dos Óscar

A **89ª entrega dos premios Óscar** tivo lugar o día 26 de febreiro de 2017 no Dolby Theatre dos Ánxeles (Estados Unidos). Durante a cerimonia, AMPAS presentou os Premios Óscar en 24 categorías. A cerimonia, televisada nos Estados Unidos pola ABC, foi producida por Michael De Luca e Jennifer Todd e dirixida por Glenn Weiss. O cómico Jimmy Kimmel foi o mestre de cerimonias por vez primeira.

*Moonlight* gañou tres premios, incluíndo mellor filme, e *La La Land* gañou máis premios que calquera outra produción, un total de seis, e estaba nomeado en 14 categorías. Nun primeiro momento comunicouse que *La La Land* gañara o mellor filme, mais deseguido aclarouse que *Moonlight* fora a auténtica gañadora. *Hacksaw Ridge* e *Manchester by the Sea* gañaron dous premios cada un. Outros gañadores cun só premio foron *Arrival*, *Animais fantásticos e onde atopalos*, *Fences*, *The Jungle Book*, *O.J.: Made in America*, *Piper*, *Forušande*, *Sing*, *Escuadrón Suicida*, *The White Helmets* e *Zootopia*.

## Gañadores e nomeados 
[miniatura|dereita|150px|[Damien Chazelle, mellor director.]]
[miniatura|dereita|150px|[Casey Affleck, mellor actor.]]
[miniatura|dereita|150px|[Emma Stone, mellor actriz.]]
[miniatura|dereita|150px|[Mahershala Ali,mellor actor secundario.]]
[miniatura|dereita|150px|[Viola Davis, mellor actriz secundaria.]]
[miniatura|dereita|150px|[Kenneth Lonergan, mellor guión orixinal.]]

[miniatura|dereita|150px|[Byron Howard, mellor filme animado.]]
[miniatura|dereita|150px|[Asghar Farhadi, mellor filme en lingua non inglesa.]]
[miniatura|dereita|150px|[Ezra Edelman, mellor documental.]]

Os gañadores son os que aparecen en primeiro lugar e destacados en letra grosa.

## Premios de Honra 
A Academia tamén celebrou a sétima edición dos Premios Gobernadores o 12 de novembro de 2016, durante a cal foron presentados os Oscar de Honra.

### Oscars de Honra 
* Jackie Chan
* Anne V. Coates
* Lynn Stalmaster
* Frederick Wiseman

## Notas 
## Véxase tamén 
### Ligazóns externas 
* Web oficial dos Óscar 
* Web oficial de AMPAS 
* Canal dos Óscar en YouTube
Arquipélago de Cabrera

O **arquipélago de Cabrera** son un arquipélago de illas e illotes situado a 9&nbsp;km ao sur da illa de Mallorca, nas Illas Baleares. Depende administrativamente do termo municipal de Palma de Mallorca. Dende 1991 está declarado Parque Nacional.

Toma o seu nome da illa maior, Cabrera, e integra tamén as illas Estells (s'Estell de Fora, s'Estell des Coll, s'Estell Xapat e s'Estell de s'Esclatasang) e outras illas como a Imperial, illa de ses Rates, illa de ses Bledes, illa des Fonoll, Na Rodona, Conillera, l'Esponja, Na Plana, Illot Pla, Na Pobra, illote de Na Foradada e Na Foradada.

## Véxase tamén 
### Outros artigos 
*Parque Nacional do Arquipélago de Cabrera
### Ligazóns externas 
* Lei 14/1991 de creación do Parque Nacional Marítimo-Terrestre do Arquipélago de Cabrera
* Sitio web do Parque Nacional
Estudos de área

Os **estudos de área** (en inglés: *area studies*, en alemán: *Regionalwissenschaft*) ocúpanse da sociedade, cultura e historia dunha determinada rexión xeográfica, e tamén do seu idioma, literatura e análise lingüística. Ademais, a política representa un aspecto importantísimo a considerar dentro destes. Caracterízanse por unha forte interdisciplina; están considerados entre os estudos culturais.

Nas universidades ofrécense numerosas carreiras en estudos de área, por exemplo: sinoloxía, nipoloxía, indoloxía, estudos europeos etc. É común que o estudo de idiomas teña un papel preponderante nas mesmas.

Débense diferenciar dos estudos de área os estudos de filoloxía, como por exemplo as letras inglesas, que se ocupan fundamentalmente dos estudos de lingua e cultura inglesa.

En xeografía humana investíganse os estudos de área no relativo á xénese e evolución das rexións.

## Campos de estudo 
Os campos específicos de estudo varían de institución en institución, e de departamento en departamento, pero os máis usuais inclúen:
* Estudos africanos:
** Exiptoloxía
* Estudos asiáticos:
** Asirioloxía
** Indoloxía
** Nipoloxía
** Sinoloxía
** Turcoloxía
* Estudos europeos:
** Cultura clásica
** Bizantinoloxía
** Estudos celtas
** Estudos eslavos
* Estudos americanos:
** Amerindoloxía
** Estudos latinoamericanos
Outros campos de estudo interdisciplinarios como os estudos da muller (chamados tamén estudos de xénero) e os estudos étnicos (por exemplo os estudos sobre mestizos, afroamericanos etc...) non se consideran parte dos estudos de área, aínda que se adoitan incluír nas discusións relativas aos mesmos.

## Institucións 
Existen institucións de educación superior que se adican exclusivamente a estudos de área, por exemplo a londiniense Escola de Estudos Orientais e Africanos ou a Universidade de Estudos Estranxeiros de Toquio do Xapón. Na Universidade de Oxford, o St Antony's College especialízase en estudos de área e inclúe unha gran cantidade de centros de investigación dedicados a diferentes áreas do mundo.

## Véxase tamén 
### Bibliografía 
* *Area Studies und die Welt: Weltregionen und neue Globalgeschichte*. Mandelbaum Verlag, Viena, 2007. 
* *Learning Places: The Afterlives of Area Studies (Asia-Pacific: Culture, Politics, and Society)*. Duke University Press, Durham e Londres, 2002. 
* Kuijper, Hans (2008)."Area Studies versus Disciplines: Towards an Interdisciplinary, Systemic Country Approach". *The International Journal of Interdisciplinary Social Sciences*, Vol. 3, Issue 7, pp.&nbsp;205–216. 
* 
* Schäfer, Wolf (2010). "Reconfiguring Area Studies for the Global Age." Globality Studies Journal, 22. 31-12-2010.
Jenny Lind

**Johanna Maria Lind** (máis coñecida como **Jenny Lind**), nada o 6 de outubro de 1820 en Estocolmo (Suecia) e finada en Malvern (Inglaterra) o 2 de novembro de 1887, foi unha soprano sueca admirada pola súa axilidade e control vocais, así como pola pureza e naturalidade do seu canto. Con tan só 10 anos foi aceptada como alumna na Kungliga Operan (Real Ópera de Suecia) e adoptou o nome artístico de Jenny Lind. O debut de Lind tivo lugar na súa cidade natal en 1838 nunha representación de *Der Freischütz*, e logo de ser cantante na corte sueca e membro da Real Academia Sueca da Música, Lind marchou estudar a París con Manuel García en 1841. Lind era coñecida co sobrenome do "reiseñor sueco" e antes dos 30 anos xa triunfara nas grandes capitais de Europa.

En *Chopin and The Swedish Nightingale*, Cecilia e Jens Jorgensen afirman que a soprano sueca mantivo un romance co compositor polonés Frédéric Chopin durante a xira británica que Lind realizou en 1848 e que mesmo pensaron en casar na primavera do ano seguinte.

Residente en Londres co seu home, o pianista alemán Otto Goldschmidt, ambos foron unha peza fundamental na formación de The Bach Choir. En 1883 retirouse a Wynds Point, onde morreu catro anos despois, sendo enterrada no cemiterio de Great Malvern.

## Notas
Conny Andersson

**Conny Andersson**, nado o 28 de decembro de 1939 en Alingsås, Suecia, é un expiloto de carreiras que participou na Fórmula 1 durante  e  cos equipos Surtees e BRM.

Antes da súa carreira na Fórmula Un, Andersson era un piloto de motocross e competiu na Fórmula 3 como privado durante case dez anos, obtendo moito éxito. En 1975 competiu no campionato de Europa da Fórmula 3, onde gañou en Mónaco e a tempada seguinte gañou catro carreiras máis.

### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas 
## Véxase tamén 
### Ligazóns externas 
* Profile at grandprix.com
Lingua tarahumara

O **tarahumara** (nome nativo ''Rarámuri/Ralámuli ra'ícha* que se traduce como "lingua da xente") é unha lingua indíxena mexicana da familia uto-azteca. É falado por uns 85&nbsp;000 membros do pobo tarahumara (Rarámuri/Ralámuli), que habitan no estado de Chihuahua, segundo unha estimación do goberno de México. O tarahumara está clasificado como "vulnerable" polo Libro Vermello das Linguas Ameazadas da UNESCO.

## Notas 
## Véxase tamén 
### Outros artigos 
* Linguas de México
### Bibliografía 
* Gorney, Cynthia. 2008. Tarahumara People . *National Geographic*, novembro de 2008.
* Hilton, Kenneth Simon. *Diccionario Tarahumara*. Tucson, AZ: Instituto Lingüístico de Verano, 1993.
* Zamarrón, Jose Luis e Hill, Jane H. *Avances y balances de lenguas yutoaztecas''. Córdoba: Colección Científica, 2001.
Alex Trochut

**Alex Trochut**, nado en Barcelona en 1981, é un deseñador gráfico, ilustrador e tipógrafo catalán. É neto do tipógrafo Joan Trochut.

## Traxectoria 
Alex Trochut graduouse en Deseño Gráfico na escola ELISAVA de Barcelona, comezando a súa actividade profesional en Berlín, traballando nos estudos Moniteurs e Xplicit, para posteriormente regresar a Barcelona e traballar no estudo de deseño Toormix á súa chegada, e máis tarde no de Vasava, establecéndose pola súa propia conta en 2007.

A súa obra caracterízase pola importancia que outorga á tipografía, converténdoa nun elemento de expresión gráfica, así como a variedade e cambios de técnica en cada proxecto, mantendo en todos eles como trazos comúns a fusión entre xeometría e formas fluídas. A súa obra vese influída por artistas mediterráneos como Pablo Picasso, Salvador Dalí ou Joan Miró, así como pola arte xeométrica do húngaro Victor Vasarely.

Realizou proxectos para Apple, Arctic Monkeys, Nike, The Rolling Stones, Adidas, Coca-Cola, British Airways, Pepsi, Starbucks ou The Guardian.

En 2011 publicou o libro titulado *More is More* no que se recollen todos os proxectos que realizou dende 2006 até ese momento.

## Notas
Nove dragóns

***Nove dragóns*** (en ) é un rolo manuscrito pintado polo artista chinés Chen Rong no ano 1244. É unha representación das aparicións dos dragóns que acompañan as nubes, os neboeiros, os remuíños, o lume e as montañas rochosas, unha pintura que reflicte as forzas dinámicas da natureza segundo o taoísmo. Os dragóns descritos son asociados cos nove fillos do Rei Dragón, xa que o número nove é considerado benéfico na astroloxía e crenzas populares chinesas.

A pintura contén múltiple inscricións e selos, e comeza polo lado dereito e remata polo esquerdo. O lado esquerdo presenta varios colofóns, incluíndo os de Zhang Sicheng e Dong Sixue, un oficial da dinastía Song. Dúas das inscricións da pintura foron feitas pola propia man do artista. A datación da obra está baseada nunha delas. Segundo a inscrición do final da pintura, o traballo foi inspirado por dúas outras pinturas, *Nove cabalos* de Cao Ba, e *Nove cervos*, atribuído a Huichong. Unha inscrición máis tardía do Emperador Qianlong di que ademais de eloxiar a pintura de Chen Rong, Qianlong ordenou a un pintor da corte que lle fixera unha copia.

## Notas 
## Véxase tamén 
### Ligazóns externas 
* *Nove dragóns* no MFA
Patriarcado

O **patriarcado** é un concepto da antropoloxía que describe unha organización sociopolítica e cultural en que a totalidade das relacións sociais estrutúrase polo dominio do home. Nesta ideoloxía inclúese unha valoración desigual entre homes e mulleres, establecendo que eles son superiores e elas inferiores. A teoría do patriarcado foi unha das primeiras teorías feministas.

O patriarcado é o poder, público ou privado, do home sobre a muller. É unha división do poder, que define valores diferentes para persoas diferentes e que uns están por riba de todo o resto. Nun sistema patriarcal, o machismo, indica que ten que ser, sentir, pensar e facer para non ir para abaixo na pirámide de poder. A palabra machismo foi creada para nomear calquera tipo de opinión, disposición ou práctica que diferenza de forma negativa o feito de ser muller. Non arremete unicamente sobre as mulleres, senón tamén sobre os homes que polos seus gustos, forma de ser ou por non cumprir as normas e comportamento supostamente asignadas a homes ou á masculinidade estándar dunha comunidade ou sociedade.

O termo patriarcado tamén é usado en sistemas xerárquicos dalgunhas igrexas, tal como a ortodoxa grega e a ortodoxa rusa, e en sistemas sociais de familia en que os pais teñen autoridade suprema nas súas familias, en que os membros masculinos da sociedade predominan en posicións de poder, e en que a posición de máis poder vai ser propiedade dun varón.

## Notas 
## Véxase tamén 
### Outros artigos 
* Heteropatriarcado
* Feminismo
Heteropatriarcado

O **heteropatriarcado** é un sistema sociopolítico no que o xénero masculino e a heterosexualidade teñen supremacía sobre outros xéneros e sobre outras orientacións sexuais.

Desde a visión feminista, o termo patriarcado fai alusión ao pai como posuidor do poder dentro da xerarquía familiar, e polo tanto, á subordinación das mulleres ao poder dos homes. Coa aparición da teoría queer entre os anos 1980 e 1990 e o cuestionamento da heterosexualidade obrigatoria e do binarismo de xénero, esta dominación non soamente descríbese en termos de sexo ou de xénero (o predominio do home sobre a muller, ou o masculino sobre o feminino) senón tamén en termos de sexualidade (a heteronormatividade, ou o heterosexual arriba doutras orientacións sexuais e o cisxénero sobre outras identidades).

## Notas 
## Véxase tamén 
### Outros artigos
* Patriarcado
* Heterosexismo
* Heterosexualidade obrigatoria
* Heteronormatividade
* Heteronacionalismo
* Transfeminismo
* Teoría queer
* Interseccionalidade
* Capitalismo rosa
Walt Before Mickey

***Walt Before Mickey*** é un filme biográfico estadounidense producido e escrito por Arthur L. Bernstein e Armando Gutierrez que se estreou no 2015. Conta os primeiros anos de Walt Disney e baséase no libro ''Walt Before Mickey: Disney's Early Years, 1919–1928'' de Timothy S. Susanin. Está protagonizado por Thomas Ian Nicholas como Walt Disney, Armando Gutierrez como Ub Iwerks e Jon Heder como Roy Disney.

## Personaxes 
* Thomas Ian Nicholas como Walt Disney
** Owen Teague como Walt de rapaz
** Demitri Vardoulias como Walt de neno
* Jon Heder como Roy Disney
** Noah Forgione como Roy de rapaz
* Armando Gutierrez como Ub Iwerks
* David Henrie como Rudy Ising
* Taylor Gray como Friz Freleng
* Jodie Sweetin como Charlotte Disney
* Sheena Colette como Dessie
* Hunter Gomez como Hugh Harman
* Ayla Kell como Bridget
* Arthur L. Bernstein como Frank L. Newman
* Kate Katzman como Lillian Disney
* Frank Licari como George Winkler
* Conor Dubin como Charles Mintz
* Flora Bonfanti como Margaret Winkler
* Briana Colman como Ruth Disney
* Beatrice Taveras como Virginia Davis 
* Maralee Thompson como Dawn Paris
* Natasha Sherritt como Edna Disney
* Timothy Williams como Fred
* Sheena Colette como Dessie 
* Randy Molnar como Robert Disney
* Donn Lamkin como Elias Disney
* Nancy J. Barber como Flora Disney

## Notas 
## Véxase tamén 
### Ligazóns externas 
* Páxina oficial 
*
Barranco

[250px|thumb|Barranco na rexión de [Khárkiv, en Ucraína.]]
Un **barranco**, tamén chamado **barranca**, **barronca** ou **carricova**, é un descenso brusco e profundo na superficie do terreo. Pode ser causado por varios motivos, entre outros, pola erosión causado por un curso fluvial ou polo movemento das placas tectónicas.

## Notas
New Brigade

***New Brigade*** é o álbum de estrea da banda danesa de punk rock Iceage, publicado o 7 de xaneiro de 2011 a través do selo What's Your Rupture?. Pitchfork situou o disco no número 37 da súa lista dos mellores 50 álbums de 2011, mentres que a revista *Uncut* situouno no número 46.

## Listaxe de cancións 
## Notas
White Light from the Mouth of Infinity

***White Light from the Mouth of Infinity*** é o sétimo álbum da banda estadounidense de post-punk Swans, publicado o 6 de xuño de 1991 a través do selo Young God Records. No ano 2015 foi remasterizado e estivo dispoñible novamente dixitalmente e en conxunto con *Love of Life* e un disco de temas extra como álbum triplo.

## Listaxe de cancións
Amando Castroviejo

**Amando Ricardo Castroviejo Nobajas**, nado en Sorzano (A Rioxa) en 1874 e finado en Santiago de Compostela o 7 de agosto de 1934, foi un profesor e político español.

## Traxectoria 
[miniatura|Amando Castroviejo con [Xosé María Castroviejo|Xosé María, Concha, Pilar e Ana María. 1926.]]
Foi catedrático de Dereito Político da Universidade de Granada (1896) e despois catedrático de Economía e Facenda da Universidade de Sevilla. Instalado en Santiago de Compostela onde casou, foi catedrático de Economía Política e Facenda Pública na Universidade de Santiago de Compostela dende 1907. Foi propagandista do agrarismo católico, do catolicismo social e impulsor da Previsión Social. Foi concelleiro de Santiago de Compostela na ditadura de Primo de Rivera e promotor da democracia cristiá. Colaborou en *Cronique Sociel de France*, *Revue Catolique de Cuestions Sociales* e *Revista de Ciencias Sociales*. Foi membro da Academia de Ciencias Morales y Políticas.
Foi soterrado xunto á igrexa parroquial de Coiro (Cangas).

## Obras 
miniatura|Lápida en Coiro, Cangas.
**El trabajo a domicilio en España*, 1908.
**La cooperación en la agricultura*, 1909.
**Los Comités de salarios en el trabajo a domicilio*, 1911.
**La reglamentación del trabajo a domicilio en España*, 1912.
**La V. Orden Tercera de San Francisco y la paz social*, 1915.
**Los principios cristianos y la transformación y aun abolición del salariado*, 1921.

### Como tradutor 
**La cruz y la media-luna* de Godefroid Kurth, 1895.

## Vida persoal 
Foi pai de Xosé María e Concha Castroviejo.

## Notas 
## Véxase tamén 
### Bibliografía 
*
Leboreiro, Seoane Vello, Montederramo

**Leboreiro** é un lugar da parroquia de Seoane Vello, pertencente ó concello ourensán de Montederramo na comarca da Terra de Caldelas. Segundo o Instituto Galego de Estatística, en 2015 tiña trece habitantes (sete homes e seis mulleres).
## Xeografía
Pertence ao partido xudicial da Pobra de Trives. Dista 38 km de Ourense, 6 km de Montederramo, 12 km de Castro Caldelas e 34 km da Pobra de Trives. Pódese acceder a Leboreiro pola OU-536 desde Montederramo e desde Celeiros capital do concello de Chandrexa de Queixa.
No río Mao está o encoro de Leboreiro, e do outro lado do encoro está Vilariño Frío. Na aldea hai un castro sen escavar.

A economía de Leboreiro baséase na gandería e na agricultura.

## Lugares e parroquias 
### Lugares de Seoane Vello 
### Parroquias de Montederramo 
## Notas
Casela

Como topónimo **Casela** pode referirse a:

;En Galiza
***Casela**, lugar da parroquia de Santaballa, no concello de Vilalba;
***A Casela**, lugar da parroquia de Viladonga, no concello de Castro de Rei;
***A Casela**, lugar da parroquia de Coirós, no concello de Coirós;
***A Casela**, lugar da parroquia de Santalla, no concello de Samos;
***A Casela**, lugar da parroquia de Lamela, no concello de Silleda;
***A Casela**, lugar da parroquia da Laxe, no concello do Valadouro;
***A Casela**, lugar da parroquia de Santa Cruz do Valadouro, no concello do Valadouro.

## Véxase tamén
### Outros artigos
A Casería

O topónimo **A Casería** pode referirse a:

;En Galiza
***A Casería**, lugar da parroquia de Román, no concello de Vilalba;
***A Casería**, lugar da parroquia de Covas, no concello de Viveiro.
Tupiza

**Tupiza** é unha cidade do departamento boliviano de Potosí e capital da provincia de Sud Chichas. Atópase no sur do país e no ano 2009 contaba cunha poboación de 44&nbsp;653 habitantes.